sukhrobnurali/uzbek-legal-corpus huggingface dataset:
Oʻzbekiston Respublikasi Suv xoʻjaligi vazirligi tizimidagi tashkilotlarning jismonan eskirgan va oʻz xizmatini oʻtab boʻlgan nasos stansiyalarini bosqichma-bosqich modernizatsiya qilish hamda almashtirish, nasos stansiyalaridan foydalanishni va ularni boshqarishni avtomatlashtirish boʻyicha chora-tadbirlar toʻgʻrisida
(resolution, 2018-12-26)

Oʻzbekiston Respublikasi Prezidentining “Oʻzbekiston Respublikasi Suv xoʻjaligi vazirligi faoliyatini tashkil etish chora-tadbirlari toʻgʻrisida” 2018-yil 17-apreldagi PQ-3672-son qarorini bajarish hamda Suv xoʻjaligi vazirligi tizimidagi tashkilotlarning jismonan eskirgan va oʻz xizmatini oʻtab boʻlgan nasos stansiyalarini bosqichma-bosqich modernizatsiya qilish hamda almashtirish, nasos stansiyalaridan foydalanishni va ularni boshqarishni avtomatlashtirishni tashkil etish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Suv xoʻjaligi vazirligi tizimidagi tashkilotlarning jismonan eskirgan va oʻz xizmatini oʻtab boʻlgan 240 ta nasos stansiyalarini bosqichma-bosqich modernizatsiya qilish hamda almashtirish, nasos stansiyalaridan foydalanishni va ularni boshqarishni avtomatlashtirishni tashkil etish chora-tadbirlari rejasi 1-ilovaga muvofiq; 2020 — 2024-yillarda Oʻzbekiston Respublikasi Suv xoʻjaligi vazirligi tizimidagi tashkilotlarning nasos stansiyalarini bosqichma-bosqich modernizatsiya qilish hamda almashtirish, nasos stansiyalaridan foydalanishni va ularni boshqarishni avtomatlashtirish boʻyicha manzilli dastur (keyingi oʻrinlarda manzilli dastur deb ataladi) 2-ilovaga muvofiq tasdiqlansin. 2. Oʻzbekiston Respublikasi Suv xoʻjaligi vazirligi: 2019-yil 1-fevralga qadar Investitsiyalar boʻyicha davlat qoʻmitasi va Moliya vazirligi bilan birgalikda manzilli dasturga asosan modernizatsiya qilinadigan nasos stansiyalarining texnik-iqtisodiy hisoblashlarini ishlab chiqish uchun moliyalashtirish manbalarini belgilash boʻyicha Vazirlar Mahkamasiga taklif kiritilishini; 2019-yilning 1-avgustiga qadar tegishli loyiha tashkilotlari bilan birgalikda manzilli dasturga kiritilgan nasos stansiyalarini boshqarishning avtomatlashtirilgan (SCADA) tizimi joriy etilishini hisobga olgan holda ularning texnik-iqtisodiy hisoblashlari ishlab chiqilishini taʼminlasin. 3. Mazkur qarorning bajarilishini nazorat qilish Bosh vazir oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov, Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin.
Soliq va budjet siyosatining 2019-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida
(law, 2020-01-08)

“98-modda. Asosiy makroiqtisodiy koʻrsatkichlar prognozini hamda Davlat budjetining va davlat maqsadli jamgʻarmalarining asosiy parametrlarini tasdiqlash”;
ikkinchi xatboshisi quyidagi tahrirda bayon etilsin: “asosiy makroiqtisodiy koʻrsatkichlar hamda prognoz yil uchun Davlat budjetining va davlat maqsadli jamgʻarmalari budjetlarining parametrlari hamda kelgusi ikki yilga oid budjet moʻljallari”; uchinchi xatboshisi chiqarib tashlansin; toʻrtinchi — oʻninchi xatboshilari tegishincha uchinchi — toʻqqizinchi xatboshilar deb hisoblansin; 17) 121-moddaning: ikkinchi qismidagi “maxsus axborot portalida (Oʻzbekiston Respublikasi tovar-xomashyo birjasining maxsus veb-saytida)” degan soʻzlar “operatorning maxsus axborot portalida” degan soʻzlar bilan almashtirilsin; uchinchi qismi quyidagi tahrirda bayon etilsin: “Davlat xaridlari amalga oshirilishi toʻgʻrisidagi eʼlonlarni maxsus axborot portalida joylashtirish joriy moliya yilining 10-dekabridan kechiktirmasdan amalga oshiriladi”; 18) 122-moddaning ikkinchi qismi quyidagi tahrirda bayon etilsin: “Budjet tashkilotlarining budjetdan tashqari jamgʻarmalari hisobidan ijro etilishi lozim boʻlgan yuridik majburiyatlar gʻaznachilik boʻlinmalari tomonidan hisobga olinadi”; 19) 125-modda: quyidagi mazmundagi toʻrtinchi qism bilan toʻldirilsin: “Oʻzbekiston Respublikasi Moliya vazirligi Yagona gʻazna hisobvaragʻidagi va boshqa bank hisobvaraqlaridagi budjet tizimi budjetlarining vaqtincha boʻsh turgan mablagʻlarini boshqaradi”; toʻrtinchi va beshinchi qismlari tegishincha beshinchi va oltinchi qismlar deb hisoblansin; beshinchi va oltinchi qismlaridagi “Oʻzbekiston Respublikasi respublika budjetining” degan soʻzlar “Yagona gʻazna hisobvaragʻining” degan soʻzlar bilan almashtirilsin; 20) 143-moddaning ikkinchi qismi “davlat aktivlarini xususiylashtirishdan” degan soʻzlardan keyin “va davlat daromadiga oʻtkazilgan mol-mulkni realizatsiya qilishdan” degan soʻzlar bilan toʻldirilsin; 21) 164-moddaning oltinchi qismi chiqarib tashlansin. 4-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin; ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 5-modda. Ushbu Qonun 2019-yil 1-yanvardan eʼtiboran kuchga kiradi.
“Aksizli tovarlarning ayrim turlarini sotish hajmlari toʻgʻrisidagi maʼlumot shaklini tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-12-24)

Oʻzbekiston Respublikasining “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2018-yil 30-oktabrdagi PF-5564-son “Tovar bozorlarida savdoni yanada erkinlashtirish va raqobatni rivojlantirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2009-yil 15-dekabrdagi 2009-37-son “Aksizli tovarlarning ayrim turlarini sotish hajmlari toʻgʻrisidagi maʼlumot shaklini tasdiqlash haqida”gi qarori (roʻyxat raqami 2074, 2010-yil 27-yanvar) (Oʻzbekiston Respublikasi qonun hujjatlari toʻplami, 2010-y., 3-4-son, 34-modda) oʻz kuchini yoʻqotgan deb topilsin. 2. Mazkur qaror 2019-yil 1-yanvardan kuchga kiradi.
Jahon savdo tashkiloti bilan ishlash boʻyicha Idoralararo komissiya tarkibini tasdiqlash toʻgʻrisida
(resolution, 2019-05-14)

Oʻzbekiston Respublikasining Jahon savdo tashkilotiga kirishi jarayoni tayyorgarlik bosqichi ishlarini samarali tashkil etishni va tizimli asosda muvofiqlashtirishni taʼminlash maqsadida Vazirlar Mahkamasi qaror qiladi: 1. Jahon savdo tashkiloti bilan ishlash boʻyicha Idoralararo komissiya tarkibi ilovaga muvofiq tasdiqlansin. 2. Vazirlar Mahkamasining “Respublika komissiya va kengashlari tarkibini tasdiqlash haqida” 2004-yil 26-iyuldagi 358-son qaroriga (Oʻzbekiston Respublikasi QHT, 2004-y., 30-son, 344-modda) 28-ilova oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi tashqi savdo vaziri J.A. Xodjayev zimmasiga yuklansin. J.A. Xodjayev — Oʻzbekiston Respublikasi tashqi savdo vaziri, komissiya raisi N.J. Kushnazarov — Oʻzbekiston Respublikasi Vazirlar Mahkamasining Investitsiyalar va tashqi iqtisodiy aloqalar masalalari kotibiyati mudiri, komissiya raisining oʻrinbosari B.N. Abidov — tashqi savdo vazirining oʻrinbosari, Oʻzbekistonning Jahon savdo tashkilotiga kirishi boʻyicha muzokaralar olib borish guruhi rahbari, komissiya raisining oʻrinbosari A.M. Mursaliyev — Oʻzbekiston Respublikasi Prezidenti Administratsiyasi shuʼba mudiri (kelishuv boʻyicha) I.T. Neʼmatov — tashqi ishlar vazirining birinchi oʻrinbosari M.M. Mirzayev — iqtisodiyot vazirining birinchi oʻrinbosari A.Y. Xaydarov — moliya vazirining birinchi oʻrinbosari E.S. Kanyazov — adliya vazirining oʻrinbosari — Toshkent davlat yuridik universiteti rektori A.E. Ergashev — qishloq xoʻjaligi vazirining oʻrinbosari Lavozimi boʻyicha — sogʻliqni saqlash vazirining oʻrinbosari — davlat sanitariya bosh vrachi T.A. Ishmetov — Markaziy bank raisining birinchi oʻrinbosari Lavozimi boʻyicha — Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisi J.A. Aripov — Davlat bojxona qoʻmitasi raisining birinchi oʻrinbosari E.F. Gadoyev — Davlat soliq qoʻmitasi raisining oʻrinbosari J.R. Urakov — Savdo-sanoat palatasi raisining oʻrinbosari D.N. Sattarov — “Oʻzstandart” agentligi bosh direktori A.N. Fayzullayev — Intellektual mulk agentligi bosh direktori A.K. Mirsoatov — Tashqi iqtisodiy faoliyat milliy banki boshqaruvi raisi U.G. Kodirov — Tashqi savdo vazirligi boshqarmasi boshligʻi N.A. Zufarova — Tashqi savdo vazirligi boshqarmasi boshligʻi A.E. Mirsaidov — Tashqi savdo vazirligi boshqarmasi boshligʻi Lavozimi boʻyicha — Tashqi savdo vazirligining Oʻzbekiston Respublikasining Jahon savdo tashkiloti bilan hamkorligini muvofiqlashtirish boshqarmasi boshligʻi, komissiyaning masʼul kotibi Lavozimi boʻyicha — Oʻzbekiston Respublikasining Jeneva shahridagi BMT va boshqa xalqaro tashkilotlar boʻlimi qoshidagi Doimiy vakolatxonasi huzuridagi Maslahatchi — Oʻzbekiston Respublikasining JSTdagi vakili
Respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining bazaviy lavozim maoshlari miqdorlarini tasdiqlash toʻgʻrisida
(order, 2020-11-02)

Oʻzbekiston Respublikasi Prezidentining 2018-yil 20-iyuldagi PQ-3876-son “Fan va oliy taʼlim sohasi xodimlarining mehnat haqi miqdorini yanada oshirish, ilmiy va ilmiy-texnik faoliyat natijalari joriy etilishini davlat tomonidan qoʻllab-quvvatlash chora-tadbirlari toʻgʻrisida”gi qaroriga muvofiq buyuraman: 1. Respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlarining bazaviy lavozim maoshlari miqdorlari ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. T/r Lavozimlar nomi Mexnatga xaq toʻlashning eng kam miqdori barobarida 1. Bosh muhandis 6,35 2. Bosh konstruktor, bosh texnolog 5,63 3. Etakchi muxandis, yetakchi konstruktor, yetakchi texnolog tegishli faoliyat sohasida kamida 5 yildan koʻp boʻlgan ish staji mavjud boʻlganda 4,80 tegishli faoliyat sohasida kamida 2 yildan 5 yilgacha ish staji mavjud boʻlganda 4,52 4. Oliy maʼlumotli mutaxassislar (muhandislar, konstruktorlar, texnologlar): tegishli faoliyat sohasida kamida 5 yildan koʻp boʻlgan ish staji mavjud boʻlganda 3,29 tegishli faoliyat sohasida kamida 2 yildan 5 yilgacha ish staji mavjud boʻlganda 3,09 tegishli faoliyat sohasida 2 yilgacha ish staji mavjud boʻlganda 2,83 5. Oʻrta maʼlumotli mutaxassislar (muhandislar, konstruktorlar, texnologlar) tegishli faoliyat sohasida kamida 5 yildan koʻp boʻlgan ish staji mavjud boʻlganda 2,77 tegishli faoliyat sohasida kamida 2 yildan 5 yilgacha ish staji mavjud boʻlganda 2,60 tegishli faoliyat sohasida 2 yildan kam ish staji mavjud boʻlganda 2,40 Mazkur bazaviy lavozim maoshlari miqdorlari Oʻzbekiston Respublikasi Fanlar akademiyasi, Bandlik va mehnat munosabatlari vazirligi va Moliya vazirligi bilan kelishilgan.
Sudyalarni ijtimoiy qoʻllab-quvvatlashga doir qoʻshimcha chora-tadbirlar toʻgʻrisida
(resolution, 2019-12-13)

Oʻzbekiston Respublikasi Prezidentining “Sud-huquq tizimini yanada takomillashtirish va sud hokimiyati organlariga ishonchni oshirish chora-tadbirlari toʻgʻrisida” 2018-yil 13-iyuldagi PF-5482-son Farmonining ijrosini taʼminlash, shuningdek, sudyalarni yanada ijtimoiy qoʻllab-quvvatlash maqsadida Vazirlar Mahkamasi qaror qiladi: 1. Oʻzbekiston Respublikasi Oliy sudi va AT “Xalq banki”ning sudyalar va ularga tenglashtirilgan shaxslarga mamlakatimizda ishlab chiqarilgan budjet yengil avtotransport vositalarini (keyingi oʻrinlarda avtotransport vositalari deb ataladi) sotib olish uchun quyidagi shartlarda kreditlar berish haqidagi takliflariga rozilik berilsin: kredit muddati — uch oylik imtiyozli davr bilan 5 yil; dastlabki badal — sotib olinadigan avtotransport vositasi qiymatining 25 foizi; kredit boʻyicha foiz stavkasi — 2019-yil 31-dekabriga qadar kredit berish sanasida amalda boʻlgan Oʻzbekiston Respublikasi Markaziy bankining qayta moliyalashtirish stavkasidan oshmagan miqdorda, 2020-yil 1-yanvardan boshlab — tijorat banklari tomonidan bozor tamoyillari asosida mustaqil ravishda belgilanadigan stavkalarda, foiz xarajatlarning bir qismini kompensatsiya qilish mexanizmidan foydalanish imkoniyati bilan. 2. “Oʻzavtosanoat” AJ Oʻzbekiston Respublikasi Oliy sudining taqdimnomasi boʻyicha sudyalar va ularga tenglashtirilgan shaxslarga imtiyozli kreditlar asosida sotib olishi uchun tegishli avtotransport vositalarining zarur miqdorda oʻz vaqtida ajratilishini taʼminlasin. 3. Quyidagilarga: AT “Xalq banki”ga Oʻzbekiston Respublikasi Oliy sudi bilan birgalikda sudyalar va ularga tenglashtirilgan shaxslarga avtotransport vositalarini sotib olish uchun imtiyozli kreditlar berilishini taʼminlash maqsadida Sud hokimiyati organlarini rivojlantirish jamgʻarmasining boʻsh turgan mablagʻlarini depozit hisob raqamlarga kelishilgan yillik foiz stavkasida joylashtirish masalasini ishlab chiqish; Oʻzbekiston Respublikasi Oliy sudiga: avtotransport vositalarini imtiyozli kreditlar asosida sotib olishni xohlovchi sudyalar va ularga tenglashtirilgan shaxslarning ehtiyojini aniqlash va ularga imtiyozli kreditlar rasmiylashtirilishi uchun taqdimnomalar berish; AT “Xalq banki” bilan birgalikda bankning hududiy filiallari joylashishidan kelib chiqib, salohiyatli qarz beruvchilarni taqsimlash; sudyalar va ularga tenglashtirilgan shaxslar oʻrtasida avtotransport vositalarini sotib olish uchun imtiyozli kreditlar olish shartlari va tartibi toʻgʻrisida tushuntirish ishlari olib borilishini tashkil etish tavsiya etilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida (Oʻzbekiston Respublikasi Prezidentining “Jahon banki va xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yanada yaxshilash chora-tadbirlari toʻgʻrisida” 2018-yil 13-iyuldagi PQ-3852-son qarori)
(resolution, 2022-03-01)

Oʻzbekiston Respublikasi Prezidentining “Jahon banki va xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yanada yaxshilash chora-tadbirlari toʻgʻrisida” 2018-yil 13-iyuldagi PQ-3852-son qaroriga muvofiq, shuningdek, isteʼmolchilarning yangidan ishga tushirilayotgan va rekonstruksiya qilingan elektr qurilmalari loyihalarini kelishish va ishga tushirishga ruxsatnoma berish tartibini takomillashtirish va aniqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Xukumatining ayrim qarorlariga ilovaga muvofiq oʻzgartirishlar va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy maddatda ushbu qarorga muvofiqlashtirsinlar. 3. Ushbu qaror rasmiy eʼlon qilingan kundan boshlab uch oy oʻtgandan keyin kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.S. Sultanov va “Oʻzdavenergonazorat” inspeksiyasi boshligʻi D.I. Isaqulov zimmasiga yuklansin.
“Bojxona rasmiylashtiruvini amalga oshirishda majburiy tartibda bojxona ekspertizasi oʻtkaziladigan tovarlar roʻyxatini tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-12-18)

Oʻzbekiston Respublikasi Prezidentining 2018-yil 24-noyabrdagi PF-5582-son “Bojxona maʼmuriyatchiligini takomillashtirish va Oʻzbekiston Respublikasi davlat bojxona xizmati organlari faoliyati samaradorligini oshirish boʻyicha qoʻshimcha chora-tadbirlar toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 18-apreldagi 01-02/16-27-son “Bojxona rasmiylashtiruvini amalga oshirishda majburiy tartibda bojxona ekspertizasi oʻtkaziladigan tovarlar roʻyxatini tasdiqlash haqida”gi qarori (roʻyxat raqami 2787, 2016-yil 17-may) (Oʻzbekiston Respublikasi qonun hujjatlari toʻplami, 2016-y., 20-son, 225-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining “Ishlab chiqarish maydonlaridan foydalanish samaradorligini oshirishga doir qoʻshimcha chora-tadbirlar toʻgʻrisida” 2018-yil 4-sentabrdagi PQ-3928-son qaroriga oʻzgartirish va qoʻshimchalar kiritish toʻgʻrisida
(resolution, 2019-11-13)

Mulkdor — jismoniy shaxslarning ularga tegishli boʻlgan faoliyat koʻrsatmayotgan ishlab chiqarish maydonlaridan oqilona va maqsadli foydalanilishi uchun javobgarligini belgilash, shuningdek, ilgari xususiylashtirilgan obyektlarni, mulk huquqining vujudga kelish asoslaridan qatʼi nazar, qurilishi tugallanmagan obyektlar, boʻsh turgan binolar, noturar inshootlar va foydalanilmayotgan ishlab chiqarish maydonlarini xoʻjalik faoliyatiga jadal tarzda jalb etish maqsadida: 1. Oʻzbekiston Respublikasi Prezidentining “Ishlab chiqarish maydonlaridan foydalanish samaradorligini oshirishga doir qoʻshimcha chora-tadbirlar toʻgʻrisida” 2018-yil 4-sentabrdagi PQ-3928-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov va Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov zimmasiga yuklansin. 1. 4-band quyidagi tahrirda bayon etilsin: “4. Shunday tartib oʻrnatilsinki, unga muvofiq: a) davlat mulki boʻlgan foydalanilmayotgan obyektlar oʻrnatilgan tartibda sotiladi, davlat-xususiy sheriklik asosida, shu jumladan ijaraga beriladi; b) foydalanilmayotgan obyektlarning xususiy mulkdorlariga quyidagi taʼsir choralari qoʻllaniladi: yuridik shaxslarga — soddalashtirilgan soliqqa tortish tartibidan soliqlar va boshqa majburiy toʻlovlarni umumbelgilangan tartibda toʻlashga oʻtkazish; yuridik va jismoniy shaxslarga — mol-mulk va yer soliqlarini ikki karra mikdorda toʻlash, 6 oy oʻtgandan soʻng — besh karra, 12 oy oʻtgandan soʻng va keyinchalik — oʻrnatilgan stavkaga nisbatan oʻn karra miqdorda toʻlashga oʻtkazish; qonunchilikka muvofiq taqdim etilgan soliq imtiyozlari va preferensiyalar amal qilishini toʻxtatish”. 2. 4-ilovadagi “Tadbirlar” grafasida: a) 2-bosqichning toʻrtinchi xatboshisi “boʻlgan yuridik” soʻzlaridan keyin “va jismoniy” soʻzlari bilan toʻldirilsin; b) 5-bosqichning uchinchi xatboshisi “yuridik” soʻzidan keyin “va jismoniy” soʻzlari bilan toʻldirilsin; v) 14-bosqich matni quyidagi tahrirda bayon etilsin: “Toʻlovlar boʻyicha majburiyatlarning: yuridik shaxslar uchun — soliqlar va boshqa majburiy toʻlovlarni umumbelgilangan tartibda (agar yuridik shaxsga soliqqa tortishning soddalashtirilgan tartibi qoʻllanilgan boʻlsa); yuridik va jismoniy shaxslar uchun — mol-mulk va yer soliqlarini ikki karra, 6 oy oʻtgandan soʻng — besh karra, 12 oy oʻtgandan soʻng va keyinchalik — oʻn karra miqdorida vujudga kelishi”.
Oʻzbekiston Respublikasi Vazirlar Mahkamasi faoliyatini takomillashtirishga oid qoʻshimcha chora-tadbirlar toʻgʻrisida
(resolution, 2019-01-30)

Vinochilik va alkogolli mahsulotlar ishlab chiqarish hamda mazkur sohada nazoratni kuchaytirish boʻyicha ishlarni tashkil qilishni yanada takomillashtirish maqsadida: 1. Quyidagilar: Oʻzbekiston Respublikasi Vazirlar Mahkamasining yangilangan ijro etuvchi tuzilmasi 1-ilovaga* muvofiq; Investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish masalalari axborot-tahlil departamentining tuzilmasi 2-ilovaga* muvofiq; Qishloq va suv xoʻjaligi, qishloq xoʻjaligi va oziq-ovqat mahsulotlarini qayta ishlash masalalari axborot-tahlil departamentining tuzilmasi 3-ilovaga* muvofiq tasdiqlansin. 2. Oʻzbekiston Respublikasi Vazirlar Mahkamasi apparatining boshqaruvchisi (R.V. Abduqodirov) bir hafta muddatda: Oʻzbekiston Respublikasi Vazirlar Mahkamasi apparatining shtat jadvaliga tegishli oʻzgartirishlar kiritsin; yangi kiritilayotgan lavozimlarning funksional vazifalarini tasdiqlasin. 3. Oʻzbekiston Respublikasi Prezidentining ayrim qarorlariga 4-ilovaga* muvofiq oʻzgartirishlar kiritilsin. 4. Oʻzbekiston Respublikasi Adliya vazirligi bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisidagi takliflarni belgilangan tartibda kiritsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Vazirlar Mahkamasi apparatining boshqaruvchisi R.V. Abduqodirov zimmasiga yuklansin.
Sport turlarini va sport turining tarmoqlarini eʼtirof etish, ularni sport turlari reyestriga kiritish hamda ushbu reyestrni yuritish tartibi toʻgʻrisidagi nizomga oʻzgartirishlar kiritish haqida
(order, 2018-12-18)

Oʻzbekiston Respublikasi Prezidentining 2018-yil 5-martdagi PF-5368-son “Jismoniy tarbiya va sport sohasida davlat boshqaruvi tizimini tubdan takomillashtirish chora-tadbirlari toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2018-yil 18-maydagi 369-son “Oʻzbekiston Respublikasi Jismoniy tarbiya va sport vazirligi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Jismoniy tarbiya va sport davlat qoʻmitasining 2017-yil 7-avgustdagi 5-mh-son qarori (roʻyxat raqami 2923, 2017-yil 29-avgust) (Oʻzbekiston Respublikasi qonun hujjatlari toʻplami, 2017-y., 35-son, 939-modda) bilan tasdiqlangan Sport turlarini va sport turining tarmoqlarini eʼtirof etish, ularni sport turlari reyestriga kiritish hamda ushbu reyestrni yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Jismoniy tarbiya va sport toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2018-yil 18-maydagi 369-son “Oʻzbekiston Respublikasi Jismoniy tarbiya va sport vazirligi toʻgʻrisidagi nizomni tasdiqlash hakida”gi qaroriga muvofiq sport turlarini va sport turining tarmoqlarini eʼtirof etish, ularni sport turlari reyestriga kiritish hamda ushbu reyestrni yuritish tartibini belgilaydi”. 2. 2-band quyidagi tahrirda bayon etilsin: “2. Sport turlarini va sport turining tarmoqlarini eʼtirof etish, ularni sport turlari reyestriga kiritish hamda ushbu reyestrni yuritish Oʻzbekiston Respublikasi Jismoniy tarbiya va sport vazirligi (bundan buyon matnda vakolatli organ deb yuritiladi) tomonidan amalga oshiriladi.”. 3. 10-bandning “d” kichik bandi oltinchi xatboshisidagi “Oʻzbekiston Respublikasi Jismoniy tarbiya va sport davlat qoʻmitasiga” degan soʻzlar “Oʻzbekiston Respublikasi Jismoniy tarbiya va sport vazirligiga” degan soʻzlar bilan almashtirilsin. 4. Mazkur oʻzgartirishlar Oʻzbekiston Respublikasi Oliy va oʻrta maxsus taʼlim vazirligi, Mudofaa vazirligi, Ichki ishlar vazirligi, Oʻzbekiston Kasaba uyushmalari Federatsiyasi hamda Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi bilan kelishilgan.